10,17% dintre copiii din România spun că în această perioadă ies afară și la mall!

În cadrul unui studiu online la nivel național realizat printre copiii cu vârste între 6 și 18 ani de platforma educațională Kidibot referitor la activitățile pe care le fac pe perioada actualei pandemii de Coronavirus, 10,17% au declarat că mai ies afară prin parc și prin mall.

Din fericire, 89,83% au declarat că stau doar în casă.

Studiul a început marți, 10 martie, când a fost ultima zi de școală. În primele zile, procentul celor care au răspuns că NU stau doar în casă era de 15%, dar pe măsură ce au trecut zilele, din ce în ce mai puțini copii au declarat acest lucru, semn că instrucțiunile autorităților au fost ascultate.

La studiu au răspuns în total 1466 de copii la nivel național în perioada 10 – 16 martie 2020.

Studiul s-a realizat pe www.kidibot.ro.

Copiii, stați acasă în această perioadă!